ཚོགས་པ་འདི་ནི་སྤྱི་ལོ་༢༠༠༩ཟླ་བདུན་པའི་ཚེས་དྲུག་སྟེ་སྤྱི་ནོར་༧གོང་ས་སྐྱབས་མགོན་རིན་པོ་ཆེ་མཆོག་གི་སྐུའི་འཁྲུངས་སྐར་གྱི་ཉིན་དངོས་སུ་དབུ་འབྱེད་གནང་ནས་ལོ་གཅིག་གི་རིང་།བོད་རིགས་དང་རྒྱ་རིགས་མི་ཉུང་བ་ཞིག་རེ་གཟའ་ཉི་མ་ཕལ་ཆེ་བར་མཉམ་འཛོམས་ཐོགརྒྱ་མི་རིགས་ཀྱིས་བོད་ཐོག་འཛིན་པའི་བསམ་བློ་གང་བཅིངས་ཡོད་པ་དང་།བོད་མི་རིགས་ཀྱི་མངོན་འདོད་གང་ཡིན་པ།སྤྱི་ནོར༧གོང་ས་མཆོམ་གི་དགོངས་གཞི་གང་ཡིན་པ་བཅས་ཕན་ཚུན་ལ་ངོ་འཕྲོད་པའི་ཆེད་དུ་བསམ་བློ་བརྗེ་རེས་ཀྱི་བགྲོ་གླེང་རིམ་པར་གནང་ཡོད་ལ།དེ་ལྟར་གནང་བའི་འབྲས་བུ་ཡང་མི་དམན་པ་ཞིག་བྱུང་ཡོད།ད་ལྟའི་ཆར་རྒྱ་མི་རིགས་གང་མང་ཞིག་བོད་པའི་ངོ་ཤེས་དང་གྲོགས་པོ་ཆགས་ཡོད་ཅིང་།བོད་ཐོག་འཛིན་པའི་བསམ་བློ་ཡང་སྔོན་མ་དང་མི་འདྲ་བར་དངོས་ཡོད་གནས་ཚུལ་རྟོགས་པའི་བཟང་ཕྱོགས་ཀྱི་འགྱུར་བ་ཕྱིན་ཡོད།